പള്ളിത്തര്ക്കം: കെ.ടി തോമസ് കമ്മീഷന് ശിപാര്ശ തള്ളി ഓര്ത്തോഡോക്സ് സഭ ഷാര്ജ: ഓര്ത്തഡോക്സ്യാക്കോബായ പള്ളിത്തര്ക്കത്തില് ജസ്റ്റീസ് കെ.ടി തോമസ് കമ്മീഷന് ശിപാര്ശ അംഗീകരിക്കാനാവില്ലെന്ന് ഓര്ത്തോഡോക്സ് സഭ. തര്ക്കമുണ്ടാകുന്ന പള്ളികളില് ഹിതപരിശോധന നടത്തണമെന്ന കെ.ടി തോമസ് കമ്മീഷന് ശിപാര്ശ ഓര്ത്തോഡോക്സ് സഭ തള്ളി. സമവായമുണ്ടാക്കാന് കോടതി പറഞ്ഞിട്ടില്ല എന്നും സമാധാനം വേണമെന്നാണ് കോടതി വ്യക്തമാക്കിയിട്ടുള്ളതെന്നും മലങ്കര സഭ പരമാധ്യക്ഷന് ബസേലിയോസ് മാര്ത്തോമാ മാത്യുസ് തൃതീയന് കാതോലിക്കാ ബാവ പറഞ്ഞു.സുപ്രീം കോടതി വിധി ലംഘിച്ചുകൊണ്ടുള്ള നിയമ നിര്മാണത്തിന് സാധുതയില്ല. സര്ക്കാര് നിയമ നിര്മാണത്തിന് പോകുമെന്ന് ഇതുവരെ പ്രഖ്യാപിച്ചിട്ടില്ല. കോടതി വിധി നടപാക്കാന് ആര്ജ്ജവമുള്ള സര്ക്കാരാണ് ഭരിക്കുന്നത്. പള്ളിത്തര്ക്കത്തില് നിയമം നിയമത്തിന്റെ വഴിയെന്ന സഭയുടെ മുന് നിലപാടില് മാറ്റമില്ലെന്നും അദ്ദേഹം പറഞ്ഞു.